
1. ERĂ RĂZVAN ȚIGAN? 


Figura «Tiganului » Răzvan a fost popularizată prin drama, 
interesantă pentru vremea ei, deşi rău construită fără simț 
istoric şi coloare locală, a lui B. P. Hasdeu. Acolo apare un 
revoltat care bruschează societatea, silită să-i accepte un mo- 
ment sfidătoarea îndrăzneală. Această interpretare a firii 
Domnului de câteva luni al Moldovei poate fi discutată; ori- 
cât ar tăceă izvoarele asupra caracterului lui, se poate spune 
că romantismul, aşă cum îl fntelegeà și-l profesă marele în- 
vätat, nu corespunde cu atmosfera morală a timpului, care 
pretuià desigur cavalerismul şi iubeă aventura, dar nu puteă 
urmări scopuri sociale ca acelea care mişcă lumea în timpu- 
rile noastre. Ca boier, Răzvan a fost un boier, ca Domn un 
Domn, asemenea pe cât puteă cu ceilalți. Dar întrebarea se 
pune: ca Tigan? A fost el un Tigan? Și cum a ieșit din «ti- 
gănia » lui? 

Tara se pare a fi primit pe noul Domn, desi ridicat prin 
usurpatie, ca om al lui Sigismund Bâthory, patronul arde- 
lean, în fruntea gărzii ungurești, — pentru aceia a făcut Hat- 
man, în locul său, pe Ungurul Mihai Tolnaÿ, v. lorga, în 
Hurmuzaki, XII, No. CXXIX, p. 72, —contra unui Domn 

legitim, din neamul lui Ștefan-cel-Mare prin Alexandru Lă- 
pusneanu si recunoscut de Poartă, ba încă de două ori. Un 
rar act dela dânsul îi zice «Ștefan Voevod»: lângă Domn e 
Logofătul Alexa, un om nou, și ca scriitor funcționează Bor- 
cea 1). Cutare răvaş al oamenilor din Câmpulungul moldo- 
venesc către Sasii din Bistriţa îl arată admis de Moldoveni: 
«să fie Măriia Lui Craiu (Sigismund) sănătos şi Domnu nostru 
Ștefan-Vodă, iaste o ţară ca alaltă » 2). In raporturile cu străină- 
tatea se numește tot simplu: Stefan-Vodä, cu acel nume 
glorios luat la aşezarea în Domnie ?). Avem si o scrisoare a 
lui din boierie cu o foarte convenabilă iscäliturä 4). 

Deci n'ar fi Tiganul; lipsa pomenirii în documente a ta- 
tălui domnesc se explică prin aceia că n'avem dela dânsul 
nici un act solemn. "Totuși, o mărturie care nu se poate răspinge 
impune această descendență. 

Ea vine dela însuş Mihai Viteazul, şi în momentul când, în 
Maiu 1595, se petreceă în Moldova usurpatia prin complotul 
militar al străinilor. 

In Diplomatarium italicum al Şcolii Române din Roma, 
d. Claudiu Isopescu a publicat, pe lângă încă o scrisoare 
a lui Răzvan, care tratează pe Sigismund de simplu « Voevod 
al Ardealului », o alta a aceluiași, prin care, din Iași, la 26 
Julie 1595, el, vorbind, de sigur româneşte, cum dovedesc 
expresiile latine «ardeliensis » și «Nestrum », arată că merge 
contra barbarilor, o a treia, în care, vorbind de Ungurii pe 
cari-i lasă la Hotin cu pârcălabul Andrei 5), si raportul trimesu- 
lui polon Lubieniecki, care fusese la Domnul muntean ca să-i 
spioneze atitudinea în momentul când Cancelariul și Hatman 
loan Zamoyski stăteă să așeze în Scaunul din lași, contra 
lui Răzvan, pe candidatul boierilor, al legitimistilor, al vechilor 
iubitori de Poloni, leremia Movilă. 

1) Hasdeu, Arhiva Istorică, I, pp. 2—3, No. IV. Si Gaşpar Kornis, generalul arde- 
lean, vorbeşte de această «unire»; Hurmuzaki, XII, pp. 66—67, No. CXIX. 

*) Iorga, în Hurmuzaki, XV, p. 730, No. MCCCXIX = Documentele Bistriţei, I, 
p. 181, No. 270. Pecetea ar trebui reprodusă (originalul eră în Arhivele Statului). 

2) Iorga, în Hurmuzaki, XII, p. 78, No. CXLVII. 

*) Ibid, planse, No. 4. In Arhivele Fundaţiei Zamoyski dela Varşovia este o scri- 
soare a lui din lagăr. 

*) V. pp. 390—391, No. IX; p. 393; pp. 401—402. 

Mihai, care stă să plece spre Giurgiu, sperând a opri pe 
Sinan, e adânc desgustat. Creştinii nu se înțeleg, pe când 
Turcii, Tatarii sunt totdeauna gata. Vor ajunge să piardă 
Ardealul si, desbinati, «vor fi legaţi de păgâni ». Intre Chesar 
şi între creştini nu e nicio legătură. Adevărat ajutor nu-i 
poate da nimeni. Solii lui în Ardeal l-au vândut pe dânsul prin- 
tului, Impäratului, şi fără folos. «Nu-i cine să mă ajute, 
nici loc nu e unde să-mi plec capul », deşi «tot ce fac, numai 
de dragul creştinilor fac, ca să nu curgă sânge de creştin ». 
«Acuma sunt gata să vărs sângele mieu şi de aceia plec la 
războiu (ad bellum) cu "Turcii. » Ce poate face cu 7.000 de 
Unguri gata, de sigur, să-l vândă şi pe dânsul ca pe Aron- 
Vodă, prietenul său? Cer bani pe șase luni, și Sigismund 
i-a dat, prins si el cu Turcii, doar 3.000 de ughi. «La asà 
sărăcie am ajuns, de nu mai crut nici odoarele mănăstirilor, 
ci se împrăștie tot ce s'a închinat lui Dumnezeu ». A zălogit 
averea, cheltuieste zestrea soției. Doamna, fiul si i-a trimes 
la Târgovişte cu cevă din avere, restul fiind «ascuns în pä- 
mânt la mânăstiri ». Eră mai sigur supt Turci... Parcă vede 
Pașii așezați în Tara-Româneascä, în Moldova. Ce-ar fi dacă 
Polonii, unde Zamoyski îi e ca un tată, al doilea Hatman ca 
un frate, Taranowski, fostul sol la Constantinopol, un prieten, 
l-ar ajută, ar opri pe 'Tatari, i-ar da la Dunăre 10.000 de ostaşi 
buni, plătiți pe trei luni, i-ar găti un adăpost la nevoie... 

Și năcazul omului zbuciumat, care-și vede primejdia înaintea 
ochilor şi ştie ce puţine mijloace are pentru a o înfruntă, se 
îndreaptă contra lui Răzvan, neștiind, în acel moment, dacă 
înlocuitorul lui Aron, unealta lui Sigismund, îi va sări în ajutor, 
cum a făcut în adevăr, dar Mihai nu l-a ajutat pe urmă în 
rästristea lui, lăsându-l să piară în ţară. Si vorbele cad grele, 
după obiceiul mâniei lui grozave: «E trädätorul mieu: nu 
teran, ci grădinar, a cărui mamă îmi este supusă mie. Mi-a 
furat sease mii de galbeni ungurești când a fost trimes de 
mine la Constantinopol, iar acum mi se face frate... In acesta, 
nu Domn moldovean, ci Tigan de neam, nu e nicio credință. 
Când m'a servit pe mine, m'a înşelat, pe urmă, scoțând din 
Domnie pe Aron, domnul său, poruncește Moldovenilor în 
locul lui». Meus fidefragus, meus subditus, non kmetho, sed 

hortulanus, cuius mater subdita mea est, et furatus est mihi sex 
millia aureorum ungaricalium cum esset a me missus Constan- 
tinopolim, nunc vero fratrem meum se esse dicit... Huic non 
Palatino valachico, cygano genere, nulla fides est: is, cum mihi 
serviret, me decepit, dein, Aarone, domino suo, dominio detur- 
bato, pro ipso Valachis imperat 1). 

Deci e limpede: Răzvan e fiul unei Tigänci din Tara-Ro- 
mânească. A fost întâiu boier muntean. Mihai l-a trimes la 
Constantinopol. 

Că eră Tigan, spuneau si alți contemporani, după cari, dela 
Bălcescu încoace, se inspiră povestirile istoricului. Amănuntele 
acestea sunt însă cu totul nouă, și ele dau cheia problemei. 

Răzvan mar fi putut râoni însă Domnia Jără a invocă o descen- 
dentä domnească. Până atunci, nimeni nu îndrăznise s'o facă. 


ȘI aici se pare că putem găsi o lämurire. 

Miron Costin, care n'aveă înaintea lui o cronică moldove- 
nească pentru această epocă, ştiind despre Mihai Viteazul 
numai lucruri vagi — dar și întemeierea Mitropolei ardelene — 
şi judecând glorioasa-i aventură numai din punctul de vedere 
al moralistului bisericesc, stià despre aceste evenimente că 
împotriva lui Aron s'au ridicat doi boieri: un Răzvan Hat- 
manul si un Logofăt care se chemă Ștefan Radul si că acest 
Ștefan Radul a domnit. 

Confuzia se înţelege: Dintr'o persoană scriitorul dela 1670 
a făcut două. Dar atunci lui Răzvan î se ziced ca Domn si Stefan 
Radu. 

El ar fi invocat deci ca părinte al său pe unul dinire Domni 
sau pretendentii cu numele de Radu din veacul al AV I-lea înun- 
tean 2). 


3) P. 396 si urm., No. XV. 
*) Pentru numele de « Răzvan » v. si Ghibănescu, Surete si izvoare, V, pag. 125. 

Scos din Domnie, pe neprevestite, de Gheorghe Ștefan, 
care, după câţiva ani numai, eră să fie pedepsit în acelaș chip, 
cu adausul unei morţi în sărăcie departe de toți ai săi, Va- 
sile Lupu căută prin Crimeia, unde erau rudele celei de-a 
doua soţii a sale, drumul Constantinopolului, unde, simtindu- 
se fără vină, credeă să poată găsi dreptatea de care se învredni- 
ciseră un Petru Rareş și un Alexandru Lăpuşneanu. 

Cum i s'a făcut izgonirea, cum s'a întâmplat «premeneala 
lui Vasile-Vodă », ştim pe larg, din Miron Costin, din Pavel 
de Alep, din menţiuni documentare până acum nerelevate 1). 
Nu s'a pus destul în lumină, deși Miron îl prezintă la Constan- 
tinopol cänindu-si barba pentru femei si stăruind pe lângă 
bărbaţi pentru o Domnie pe care o procură măcar fiului său 
Ștefan, oarecare amănunte ale acestui exil. 

De o bucată de vreme scrisori de ale lui vin să lămurească 
aceşti ani din pribegie, mai putin renorociti si tristi de cum 
am crede, căci omul acesta strasnic aveă încă bani si prieteni. 
Până acuma, patru din aceste scrisori au ieşit la iveală, două 
dintre dânsele în timpul din urmă. E bine să le punem în le- 
gătură pentru a înviă şi această parte din vieata märetului 
Domn. 

Cea dintâia scrisoare am găsit-o acum vre-o treizeci de ani 
în Arhivele din Pesta. E un original, cu greşelile de pronun- 
tare ale semi-Grecului. A fost scrisă la 20 Iunie 1654, îndată 
după sosirea la « Cearigrad ». 

Sosit la 11 Iunie, cu un Agă al Hanului pentru a-l sprijini, 
e bine primit de Vizir, care eră Dervis Mohammed, are audienţă 


3) V. acelaşi, #bid,, IV, pp. 123, 203, 211. 

la Sultanul îndată, chiar de a doua zi. I se dau ca locuinţă că- 
mări la Seapte Turnuri. 

Nu e teribila închisoare ce se crede. Erau si temnițe acolo, 
unele asà de groaznice ca (Forno) unde era chinuit Brâncoveanu, 
dar si încăperi de palat, care se pot vedeă si astăzi. Vasile 
eră ținut într'un fel de onesta prigione. Avea speranţă de restau- 
rare Si o spune în criptogramă, care, din nenorocire, nu se 
poate descifră. E liber să vadă pe cine vreà, pe capuchehaielele 
şi dragomanul prințului ardelean Gheorghe Râkoczy al II-lea, 
pe Elci Hasan-Pasa, «Hasan-Pașa ambasadorul ». De aiurea 
ştim că dădeă masă Venetienilor închiși acolo şi primiă soli 
dela cuscrul cazac. Poate trimete scrisori, pecetluite cu ve- 
chea pecete, aceluiași si fratelui prins la Ardeleni, pe care 
vreă să-l libereze, lui Gheorghe Hatmanul. Se spune acestuia 
că poate veni la Poartă si el, prin « Ceara Muntenescä », Domnul 
de acolo, Constantin Șerban, fiindu-i «ca un fiiu ». «Pentru 
păcatele noastre ne-au certat Dumnezeu », scrie el — si în- 
dreptăm stilul —; «dece numai să-i multämim si să ne rugăm 
Sfinţiei Sale, că nu ne va lăsă )!). 

A doua scrisoare a fost publicată, cred, undeva de d. Boga, 
directorul Archivelor din Chişinău. 

A treia e după doi ani dela sosire. Hanul, principalul 
sprijin, murise. Noul Vizir, Ipsir-Pasa, un vechiu prieten, 
nu putuse fi de ajutor. Sentimentele creştine din 1654 devin 
mai puternice. Si dusmänia cu înlocuitorul prin trădare e 
umbrită de gândul că la voia lui Dumnezeu, «toate câte 
sânt făcute şi zidite, cu tocmeala lor, în tot menuntul de ceas 
ca o nemică a se petrece poate, şi cinstile si măriile pământești 
acum a le da şi a le milui, precum a le si luoă si a mută pe om 
din cinste, în voe îi este aceasta: pre unii mărește, pre alții ; sdr- 
beaste ». Și el adauge, vorbind de nenorocirea lui însăşi: «i 
noaâ tâmplându-să din voe Sventii Sale a ne schimbă din 
cinste ce am avut, din Domnul Tärei Moldovei, si a veni 
la acest loc, cum mai mult să fie lăudat numele Svenţiei Sale 
din veci în veci ». Fiindcă urmașul, cu care a stat într'o asà 
de grozavă dușmănie, a ridicat o mare si frumoasă mănăstire, 


3) Iorga, Studii si documente, IV, pp. 30—31, No. XL, Cf. 1bid., p. CCLV si urm. 

puternicul läcas al Casinului, pe care o face chiar acum sta- 
vropighie, si fiindcă a luat pentru o mie trei sute de lei de la 
dania lui Vasile pentru Soveja, mănăstirea împăcării cu Ma- 
tei Basarab în Vrancea, munţii Zboina si Clăbuciul, el îi dă si 
din parte-i noului lăcaş. Si merge asà de departe încât lui Gheor- 
ghe Stefan îi poate zice, dacă nu frate: «Ion Gheorghe Ștefan 
Voevod, din mila lui Dumnezeu Domn țării Moldovei »1). 

A patra scrisoare a găsit-o de mult d-l G. T. Kirileanu si 
a publicat-o în «Revista Istorică »?). E îndreptată către un 
fost episcop al său, Sava, care a ajuns acum, din mila fiului 
Ștefan, Mitropolit, şi el îi dă aceste sfaturi: «(Fii Sfintie Ta 
nevoitoriu cu ruga şi cu alte lucruri si trebi, precum vei cu- 
noaste că este mai bine spre folosul fiiului nostru, ca un ocăr- 
muitoriu, fiind Sfintie Ta spre parte trupească si sufletească 
cu inimă curată ». 

O morală se desface din aceasta: Ce bine ar fi ca și azi 
să fie cât mai multă lume «spre parte trupească şi sufletească 
cu inimă curată »! 


1) În bogatele Documente Putnene ale d-lui magistrat Saya (pp. 18—19) se 
dă întreg cuprinsul interesantului document, 
3) II, pp. 29—30. 

ANDREI RĂDULESCU. Unificarea legislativă, 40.— 


TOMUL VIII (1927—28): 320.— 


H. PETRI. Relatiunile lui Jakobus Basilicus Heraclides cu capii Reformaţiunii. 25.— 
ANDREI RĂDULESCU. Izvoarele Codului Calimach. 18—. 
N, IORGA. Imperiul Cumanilor şi Domnia lui Bäsärabä. TO 
N. IORGA. O gospodărie moldovenească la 1777 după socotelile cronicarului 

Ioniţă Canta. 12 
I. LUPAȘ. Doi umaniști români în sec. al XVI-lea. 20.— 
N. IORGA. Brodnicii şi Românii. 20.— 
P. P. PANAITESCU. Contribuţii la opera geografică a lui D. Cantemir,  25.— 
G-ral R. ROSETTI. Regulamentul Infanteriei Franceze din 1 August 1797 

si influenţa lui asupra regulamentelor de cari s'au servit oştirile româ- 

nesti sub Regulamentul Organic. > Te 
G-ral R. ROSETTI, Notele unui ofiţer norvegian inaintea şi în timpul räs- 

boiului de neatârnare 1876—1878, 
GR. NANDRIS. Patru documente dela Ștefan-cel- Mare. 
N. IORGA. Rătăcirile în Apus ale unui pretendent român, loan Bogdan, 

în sec, al XVI-lea. 
N. IORGA. Francmasoni si conspiratori în Moldova secolului al XVIII-lea. 
Dr. A. VERESS. Nunții apostolici în Ardeal, 
N. IORGA. Din originile politicianismului român: O acţiune de opoziţie 

pe vremea Fanariotilor. 
N. IORGA. Informaţii spaniole despre răsboiul nostru pentru independenţă, 
G. CANTACUZINO. Colonizarea orientală în Illyricum. 


Lei 


TOMUL IX (1928-29) 200,— 
N, IORGA. Cronicele turceşti ca izvor pentru istoria Românilor, 12 — 
N. IORGA, Portretele Domnilor noștri la muntele Athos. 20.— 
D, ONCIUL. Românii şi Ungurii în trecut, 15.— 
S. GREAVU-DUNĂRE. Bibliografia Dobrogei, 425 a. Hr. — 1928 d. Hr. 80.— 
N, IORGA, Portrete şi lucruri domneşti nou-descoperite, 20,— 
N. IORGA. Comemorarea lui Francesco Petrarca, 10.— 
N, IORGA. Un boier de provincie în timpul Eteriei şi Regulamentului 

Organic. 10, 
PĂR. HUGAS INGIGIAN. Mărturii armenești despre Români : Valahia 

şi Moldova. i 35.— 
G-ral R. ROSETTI. Rapoarte daneze asupra războiului din 1877-1878. 10,— 
TOMUL X (1929) ? 400. — 
G-ral R. ROSETTI. Câteva săbii ale lui Constantin Brâncoveanu Lo 
CL. ISOPESCU. Documenti inediti della fine del Cinquecento 70.— 


N. BĂNESCU. Acte venetiene privitoare la urmașii lui Petru-Vodă Șchiopul. 69— 
G, SOFRONIE. Principiul naționalităților în Dreptul International public 100.— 


N. IORGA, Originea moldoveană a lui Enächitä Văcărescu. 8.— 
I. LUPAȘ. «Chronicon Dubnicense» despre Stefan-cel-Mare. 30.— 
P. P. PANAITESCU. Miron Costin, Istoria în versuri polone despre Mol- 
dova si Tara Românească. 85.— 
N. IORGA. I. Intre Domnii Moldovei si ai "Țării Româneşti, cum se făcea 
corespondenţa; II. Zugravi noi şi vechi. I0.— 
N. IORGA, Scrisori domneşti din arhivele dela Stockholm. 20.— 


TOMUL XI (1930) 


N. IORGA. Există o scrisoare de trădare a lui Mihai Viteazul? = a 
G-ral R. ROSETTI. Ştiri mărunte si note relative la istoria armamentului 
la noi; 2, Când s'a adoptat steagul tricolor la noi. 203 
G. BALȘ. I. Biserica din Lujeni; 2. Introducerea Pridvorului în planul 
bisericii moldoveneşti 50.— 
S. MEHEDINȚI. Coordonate etnografice. Civilisatia si cultura 60— 


N. IORGA. 1. Originea lui Stefan Räzvan; 2. Petrecerea lui Vasile Lupu în 
exilul dela Constantinopol 


